Socialpædagogerne i fremtiden

**Evaluering**

**Den 15. juni 2016 afholdte vi evalueringsmøde med ambassadørerne i projekt Socialpædagogerne i fremtiden, og det er derfor tid til at evaluere hele projektet Socialpædagogerne i fremtiden.**

I projektbeskrivelsen satte vi os for at iværksætte et konkret medlemsrettet forløb, hvor der er fokus på faget og vilkår for fagets udfoldelse. I formålet står der:

***Formål med Socialpædagogerne i fremtiden***

* *At have fokus på faget og vilkårene ved at omsætte intentionerne i Socialpædagogerne i Fremtiden og Fremtidens Socialpædagogik til handling og inspiration for medlemmerne, kommunerne og regionen.*
* *At medvirke til at gøre medlemmerne og faget uomgængelige i kommunernes og regionens udvikling af det sociale område.*
* *At gøre Socialpædagogerne Østjylland til en endnu mere attraktiv samarbejdspartner for kommunernes og regionens beslutningstagere.*

*Som et led i den konkrete udmøntning af Socialpædagogerne i fremtiden vil der blive arbejdet i fire hovedspor: Et ambassadørkorps, 2 Medlemskonferencer, 1 Lederkonference og endelige kommunal og regional forankring.*

Projektet viser sin styrke ved at vi har taget udgangspunkt i medlemmernes virkelighed via ambassadørerne.

Medlemmernes virkelighed blev bragt ind i udviklingen af projektet, indhold og output fra konferencerne. Og tilbage til medlemmernes virkelighed på implementeringsmøderne.

Vi har lavet en beregning der viser, at vi har været i kontakt med 8% af vores medlemmer hvilket må siges at være et flot resultat.

**Spor 1 – Ambassadørkorps**

**Hvis spørgsmålet er: Hvordan når vi som fagforening ud til vores medlemmer – så er svaret: Spørg dem!**

Grundideen med ambassadørkorpset er, at vi ønsker at få kontakt med medlemmer som vi typisk ikke er i kontakt med i hverdagen. For derved at knytte medlemmer som har fokus på deres faglighed og det vi ønsker at udvikle sammen med dem tættere på fagforeningen. Vores ønske er, at vi dermed sammen med dem skaber og udvikle nye initiativer, som har værdi for medlemmerne.

Ambassadørkorpset har vi etableret med hjælp fra tillidsrepræsentanterne i kommunerne og regionen. Tillidsrepræsentanterne har peget på et antal kolleger, som de vurderede ville kunne medvirke til projektets gennemførelse.

Kredsen kontaktede tillidsrepræsentanternes bud på ambassadørerne, og fik indgået konkrete aftaler med medlemmer, som repræsentativt dækker de enkelte kommuner og regionen.

Kontakten til ambassadørerne har for os virket meget positivt modtaget. Ambassadørernes opgaver er tydeligt beskrevet i kommissoriet for ambassadørerne, således vi kunne være helt præcise i kontakten og ambassadørerne vidste, hvad de sagde ja til.

Ambassadørerne har været indkaldt til 2 forberedelsesmøder for henholdsvis den nordlige og den sydlige konference. Møderne er afholdt involverende og igen tydelige på, hvad der var besluttet på forhånd, og hvad ambassadørerne havde indflydelse på.

Vi har valgt at kører de to ambassadørkorps særskilt, for dermed at opnå plads til forskellige ønsker og ideer til program og afviklingen af de to konferencer. De to medlemskonferencer afspejler forskelligheden i ambassadørernes ønsker og ideer i program og ramme.

# Spor 2 – Medlemskonferencer

Forud for de to medlemskonferencer præsenterede vi projektet for borgmestre og ledende embedsmænd i Randers, Skanderborg, Favrskov, Syddjurs, Horsens og Odder Kommuner i forbindelse med en allerede planlagt borgmesterrunde.

Medlemskonferencen for Syddjurs, Norddjurs, Randers, Favrskov kommuner og regionen blev afviklet den 14. september 2015 på Koldkjærgård med 91 deltagere.

Output: Opsamlingsnotat, pjecen ”den lille sorte” (blå bagside) og animationsfilm. Endvidere illustrerede artikler i Socialpædagogen nr. 19 2015.

Evalueringer fra deltagerne er meget positive og retningsgivende for de enkelte deltageres udbytte fra konferencen.

Efterfølgende blev der afviklet implementeringsmøder i kommunerne:

10. november i Regionen blev aflyst

19. november i Randers med 24 deltagere

23. november i Favrskov med 5 deltagere

24. november i Norddjurs med 15 deltagere

25. november i Syddjurs med 8 deltagere

Medlemskonferencen for Aarhus, Skanderborg, Horsens, Odder, Hedensted og Samsø kommuner blev afviklet den 4. april 2016 på Hotel Bygholm Park Horsens med 121 deltagere.

Output: Opsamlingsnotat, pjecen ”den lille sorte” (rød bagside) og animationsfilm. Endvidere en artikel i Socialpædagogen nr. ???.

Evalueringer fra deltagerne er også fra denne konference meget positive.

Efterfølgende blev der afviklet implementeringsmøder i kommunerne:

11. maj i Aarhus med 14 deltagere

18. maj i Hedensted med 20 deltagere

19. maj i Odder med 7 deltagere

24. maj i Skanderborg blev aflyst

23. maj i Horsens med 17 deltagere

# Spor 3 - Lederkonference

For lederkonferencens vedkommende har vi brugt bestyrelsen for leder- mellemledersektionen som ambassadørkorps, og har på de forberedende møder anvendt samme processtyrede planlægning af design og ramme for afholdelse af konferencen. Bestyrelsen tæller 10 medlemmer som repræsentativt dækker kredsens organiseringsområde.

Medlemskonferencen for ledere og mellemledere blev afholdt den 5. marts på Koldkjærgård med 40 deltagere.

Output: opsamlingsnotat, pjecen ”den lille sorte” (grøn bagside) og animationsfilm.

# Spor 4 – Forankring i kommuner og region

Vi har samarbejdet med ambassadørerne ud fra devisen, at ambassadørerne i planlægningsfasen var ambassadører for deres kolleger, og i rekrutterings- og implementeringsfasen fungerede ambassadørerne som ambassadører for projektet og fagforeningen.

Det har fungeret rigtig godt, at ambassadørerne i samarbejde med TR’erne har været aktive i forhold til planlægning og afholdelse af implementeringsmøderne.

På implementeringsmøderne blev der arbejdet med temaerne for henholdsvis nord og syd konferencen, med det formål at overføre temaerne til mulige konkrete handlinger i de respektive kommuner.

Deltagerne i panelinteraktionerne på de to medlemskonferencer fik input med sig tilbage til deres respektive kommuner, og vi vil aktivt benytte os af, at de har erhvervet sig stor viden om den socialpædagogiske faglighed.

Output: Der er udarbejdet opsamling på hver af kommunerne på de ideer der fremkom på møderne.

**Samarbejde og videndeling i Socialpædagogerne**

Specielt i forbindelse med den første medlemskonference fik vi stor hjælp fra forbundet til afvikling af workshops, og ved den sidste medlemskonference deltog 3 repræsentanter fra Socialpædagogerne aktivt i konferencen.

På Socialpædagogernes fælles kredsbestyrelseskonference den 8. og 9. december 2015 deltog vi med en inspirationsworkshop med overskriften Ambassadør projekter, målrettet forskellige medlemssegmenter. Der deltog ca. 30 kredsbestyrelsesmedlemmer fra de øvrige kredse i forbundet.

På workshoppen gik vi i dybden med vores erfaringer og de helt konkrete resultater, som vi har opnået gennem flere års arbejde med at udvikle en metode for involvering af medlemmerne. I workshoppen deltog en af ambassadørerne der fortalte om hvilken positiv betydning det har haft for hende at deltage i projektforløbet som ambassadør.

Output: Opsamling på ideer til hvad kan vi bruge ambassadørerne til.

**Ambassadørernes evaluering af deres medvirken i projekt Socialpædagogerne i fremtiden**

Der blev afholdt evalueringsmøde med de to grupper af ambassadører onsdag den 15. juni.

På spørgsmålet om hvad de især satte pris på ved rollen som ambassadører, var svarene:

**”Vi kom, vi så, vi gik, vi sejrede”**

Indflydelse på en proces der tegner et muligt billede af fremtiden

Lade mig inspirere af andre og dele erfaringer

Et fagligt break fra hverdagen

Inddragelse og indflydelse på Socialpædagogernes rolle i fremtiden

Lære Socialpædagogerne Østjylland bedre at kende

Fagligt fællesskab – høre hvad andre er optaget af

God frokost☺

Diskussionerne i planlægningsfasen

Fornemmelsen af, at man var med i noget der blev til noget!

Fagligt fællesskab på tværs

Oplevelsen af følgeskab fra de øvrige deltagere i konferencen

Genopdage den faglige stolthed – nu kalder jeg mig socialpædagog

Fra ideer til handling

At være med i kommandorummet i et fagforeningsprojekt

At kunne være ambassadør som bygger bro mellem SL og medlemmerne uden at være TR

På spørgsmålet: hvad skal der til, for at du vil sige ja til at være ambassadør i fremtiden, var svarene:

God metode at spørge TR, der sondrer blandt kolleger

Rart at blive kontaktet telefonisk fra kredsen med en mulighed for at sige ja / nej

At vide at opgaven er afgrænset

At vi er blevet ”forkælet”

Ideer til udvikling ved hvervning af nye ambassadører:

* Konkret på hvor meget tid man forventes at skulle bruge på møder
* Materiale til at skabe nysgerrighed på projektet
* Være meget opmærksom på perioden fra planlægningsmøderne til selve konferencerne – værktøjer til at sælge projektet og konferencerne
* 2 fra samme arbejdsplads betyder rigtig meget både for ambassadørerne selv og for kollegernes engagement i at deltage

Vi kan medvirke til at hverve nye ambassadører fordi vi har de gode argumenter og begejstringen i bagagen

- Stolthed over at blive spurgt

- Følelsen af at være headhuntet

- Flatteret over at nogen mente, at jeg havde de gode ideer til projektet

**Kredsbestyrelsens evaluering og konklusion**

Kredsbestyrelsen evaluerede projektet på bestyrelsesmødet den 20. juni 2016. Der er stor tilfredshed med både processen, projektets indhold og output.

Og konklusionen er, at den læring, som vi har fået med gennemførelse af projektet, skal inddrages i vores fremtidige arbejdsmetoder. Ambassadørmodellen er anvendelig både i store og små projekter og generelt i udviklingen af vores tilbud og service.

**Styregruppens læring**

Styregruppen vil ud over nærværende evaluering udarbejde et internt notat om den organisatoriske læring indeholdende hvad der fungerede godt og hvilke udfordringer der har været – samt hvad det er vigtigt at være opmærksom på fremover ved lignende større projekter.